OpenLLM-France/wikimedia huggingface dataset:
# Protomelas similis

Protomelas similis és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 18 cm de longitud total.

## Distribució geogràfica

Es troba a l'Àfrica oriental: és una espècie de peix endèmica del llac Malawi.

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Maréchal, C., 1991. Protomelas. p. 387-393. A: J. Daget, J.-P. Gosse, G.G. Teugels i D.F.E. Thys van den Audenaerde (editors) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Província de l'Exèrcit del Don

La Província de l'Exèrcit del Don (rus: Область Войска Донского), de l'Imperi Rus era el nom oficial del territori dels cosacs del Don, que coincidia més o menys amb l'actual óblast de Rostov, a Rússia actual. El seu centre administratiu era Novotxerkassk.
La província comprenia les àrees on els cosacs del Don estaven assentats a l'Imperi Rus. Des del 1786 el territori era anomenat oficialment les Terres de l'Exèrcit del Don (rus: Zemlià Voiska Donskogo), rebatejant com a Província de l'Exèrcit del Don en 1870.
En 1913, la província, amb una àrea d'uns 165.000 km², tenia uns 3.8 milions d'habitants. D'aquests, el 55% eren cosacs que posseïen tota la terra, la resta de la població eren ciutadans o treballadors agrícoles d'altres parts de Rússia.
Aquesta subdivisió va ser abolida en 1920, de la major part d'ell es va crear la província del Don, que va ser inclòs en el krai del Caucas Nord en 1924.

## Enllaços externs i referències

* La Província en el Diccionari Enciclopèdic Brockhaus i Efron. (en rus)
# Prenesta

Prenesta és un gènere d'arnes de la família Crambidae descrita per Pieter Cornelius Tobias Snellen el 1875. La seva espècie tipus és Prenesta fabialis

## Taxonomia

* Prenesta anaemicalis (Hampson, 1912)
* Prenesta evippealis (Walker, 1859)
* Prenesta fenestrinalis (Guenée, 1854)
* Prenesta fulvirufalis (Hampson, 1917)
* Prenesta ignefactalis (Möschler, 1886)
* Prenesta iphiclalis (Walker, 1859)
* Prenesta latifascialis (Snellen, 1875)
* Prenesta luciferalis (Möschler, 1881)
* Prenesta nysalis (Walker, 1859)
* Prenesta ornamentalis (Möschler, 1881)
* Prenesta philinoralis (Walker, 1859)
* Prenesta prosopealis (Walker, 1859)
* Prenesta protenoralis (Walker, 1859)
* Prenesta quadrifenestralis (Herrich-Schäffer, 1871)
* Prenesta rubralis (Hampson, 1898)
* Prenesta scyllalis (Walker, 1859)
* Prenesta sunialis Snellen, 1875

## Referències

* ↑ «GlobIZ search». Global Information System on Pyraloidea. [Consulta: 31 març 2019].
* ↑ Pitkin, Brian; Jenkins, Paul. «Prenesta Snellen, 1875» (en anglès). Butterflies and Moths of the World. Londres: Natural History Museum, 05-11-2004.
# Psychoda debilis

Psychoda debilis és una espècie d'insecte dípter pertanyent a la família dels psicòdids.

## Descripció

* La femella fa 0,57-0,65 mm de llargària a les antenes, mentre que les ales li mesuren 1,05-1,22 de longitud i 0,35-0,47 d'amplada.
* El mascle no ha estat encara descrit.

## Distribució geogràfica

Es troba a Nova Guinea.

## Referències

* ↑ uBio (anglès)
* 1 2 3 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Psychoda despicata

Psychoda despicata és una espècie d'insecte dípter pertanyent a la família dels psicòdids que es troba a Àsia: la península de Corea.

## Referències

* ↑ uBio (anglès)
* 1 2 Wagner, R., 1978. Die Psychodidenausbeute zweier Sammelreisen des Ungarischen Naturwissenschaftlichen Museums in Budapest in die Volksrepublik Korea (Diptera: Psychodidae). Folia entomologica Hungarica. Rovartani kozlemenyek. Series nova. Vol. 31 (2),
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
* ↑ Insects of Korea (anglès) i (coreà)

## Enllaços externs

* ION (anglès)
# Psychoda deviata

Psychoda deviata és una espècie d'insecte dípter pertanyent a la família dels psicòdids que es troba a Àfrica: Uganda.

## Referències

* ↑ uBio (anglès)
* 1 2 Tonnoir, Al., 1939. Psychodidae. A: Museu Britànic (Natural History): Ruwenzori Expedition 1934-1935. 1 (4): 35-80.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Primera Missió de Verificació de les Nacions Unides a Angola

La Primera Missió de Verificació de les Nacions Unides a Angola (UNAVEM I) va ser una missió per manteniment de la pau que va existir entre gener de 1989 i juny de 1991 a Angola durant la guerra civil. Fou establerta per la Resolució 626 del Consell de Seguretat de les Nacions Unides del 20 de desembre de 1988.
Durant la guerra civil la Unió Soviètica i Cuba donaren suport al Moviment Popular per l'Alliberament d'Angola (MPLA), mentre que Sud-àfrica i els Estats Units patrocinaren la Unió Nacional per a la Independència Total d'Angola (UNITA). EL MPLA esdevingué el partit més fort.
El propòsit d'UNAVEM I era supervisar la retirada de les tropes cubanes. Aquests missió va ser un èxit.
Les Nacions Unides crearen la següent missió, la Segona Missió de Verificació de les Nacions Unides a Angola, en 1991.

## Referències

* ↑ United Nations Angola Verification Mission I
* 1 2 Meisler, Stanley. United Nations: The First Fifty Years, 1997. Page 368.
* 1 2 UNAVEM I: Background
* ↑ UNAVEM I: Mandate

## Vegeu també

* Intervenció cubana a Angola
# Quirra

Quirra és una subregió històrica de la Sardenya oriental, a la província d'Ogliastra. Limita al nord amb les subregió d'Ogliastra i al sud amb la de Sarrabus-Gerrei.
El comtat de Quirra fou establit al centre-est de Sardenya el 1327 per Alfons el Benigne, i més tard fou transformat en marquesat. El marquesat comprenia els feus: Encontrada de Sarrubus, Baronia de San Miguel, Baronia de Monreal, Encontrada de Marmila i Judicat d'Ollastre, que comprenia el castell de Lotzorai i les viles de Tortolì, Arbatax, Girasole, Lanusei, Elini, Arzana, Tertenia, Ilbono, Ulassai, Osini, Gairo, Jerzu i Perdasdefogu. La sort del comtat va estar lligada a la de família Carròs i Centelles.
# Processos comunicants seqüencials

Processos comunicants seqüencials, de sigles anglosaxones CSP (Communicating sequential processes), és un model de Programació d'ordinadors de sistemes concurrents basat en la comunicació entre processos. Definició del model:
* Estructures de control seqüencials: ordres amb guarda de Dijkstra: <condició o guarda> → <acció>
* Execució concurrent dels processos.
* Ordres especials d'entrada/sortida entre processos: Pj ! i Pi? X
** La comunicació té lloc quan un procés Pi nomena a un altre procés Pj com a destí de la seva sortida i Pj nomena Pi com a origen de la seva entrada.
** No hi ha buffering (coixí de missatges). Els processos que han d'enviar o rebre missatges queden bloquejats fins que aconsegueixen la comunicació.
* No es creen ni es destrueixen processos durant l'execució dels programes (són estàtics).
* No hi ha recursivitat.

## Relacionat
### Occam Pi

    CSP amb àlgebra de processos "calcul Pi" on els noms dels canals poden ser l'objecte transmès com a missatge.

### JoCaml

    llenguatge funcional, extensió de OCaml, que implementa l'àlgebra de processos anomenada "càlcul Join" on les guardes són patrons de sincronisme (simultaneïtat de missatges a diversos canals), amb concurrència per pas de missatges asíncrons i síncrons.

### llenguatge Hume

    implementa concurrència per pas de missatges i sincronia de canals. Els processos s'agrupen en autòmats (construcció box) on l'entrada és una tupla de canals amb un conjunt d'alternatives de patrons de sincronisme (càlcul Join) i l'estat és a les bústies modificades per realimentació. Les comunicacions s'especifiquen com a cablejat entre autòmats (instrucció wire) i es poden descriure en un entorn gràfic IDE.

### Communicating Haskell Processes

    biblioteca de Haskell que implementa CSP basada en mònades.

### Java JCSP

    "Communicating Sequential Processes for Java" de la Univ. de Kent

### Join Java

    implementació de càlcul Join sobre Java.

### Poliphonic C#

    Implementació del Join calculus per a C#, integrat al llenguatge Cw.

## Referències

* ↑ Using CSP versió en línia del llibre de Tony Hoare "Communicating Sequential Processes"
* ↑ Occam-Π
* ↑ Robert Pointon - Hume Arxivat 2011-06-05 a Wayback Machine.(anglès)
* ↑ Web del llenguatge Hume(anglès)
* ↑ Univ. de Kent - CHP: Communicating Haskell Processes(anglès)
* ↑ Univ. de Kent - JCSP(anglès)
* ↑ «Univ. d'austràlia del sud - Join Java». Arxivat de l'original el 2012-08-03. [Consulta: 20 gener 2013].
* ↑ Poliphonic C#(anglès)
* ↑ El llenguatge Cw de Microsoft(anglès)
# Puigsapera

El Puigsapera és una muntanya de 1.061 metres que es troba entre els municipis d'Espinelves, a Osona, i Arbúcies, a la Selva.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Punt de fumeig

El punt de fumeig en fregir és aquella temperatura que produeix que es faci visible el fum que desprèn l'acroleïna dels greixos i olis, en aquest punt l'oli o el greix comença a degradar-se en glicerol i àcids grassos. En aquesta temperatura el fum dona a l'aliment un gust desagradable. Per sobre el punt de fumeig sorgeix el punt d'ignició, on comença la combustió.

## Característiques

Els valors del punt de fumeig, d'inflamació i de combustió són importants per conèixer l'estabilitat tèrmica d'un oli quan s'escalfa en presència d'aire. Els triacilglicerols comencen a descompondre's als 260 °C.

## Punts de fumeig

Alguns olis i el seu punt de fumeig:
| Oli o greix | Qualitat | Punt de fumeig | Punt de fumeig |
| Oli d'ametlla | | 420 °F | 216 °C |
| Oli d'alvocat | | 520 °F | 271 °C |
| Mantega | | 350 °F | 177 °C |
| Oli de colza | Sense refinar | 225 °F | 107 °C |
| | Semirefinat | 350 °F | 177 °C |
| | Refinat | 400 °F | 204 °C |
| Oli de coco | | 450 °F | 232 °C |
| Oli de moresc | Sense refinar | 320 °F | 160 °C |
| | Refinat | 450 °F | 232 °C |
| Oli de cotó | | 420 °F | 216 °C |
| Oli de lli | Sense refinar | 225 °F | 107 °C |
| Oli de llavors de raïm | | 420 °F | 216 °C |
| Oli d'avellana | | 430 °F | 221 °C |
| Oli de cànem | | 330 °F | 165 °C |
| Llard | | 370 °F | 182 °C |
| Oli de macadàmia | | 390 °F | 199 °C |
| Oli d'oliva | Extra verge | 320 °F | 160 °C |
| | Verge | 420 °F | 216 °C |
| | Pinyolada | 460 °F | 238 °C |
| | Extra lleuger | 468 °F | 242 °C |
| Alta qualitat (baixa acidesa) oli d'oliva | Extra verge | 405 °F | 207 °C |
| Oli de cacauet | Sense refinar | 320 °F | 160 °C |
| | Refinat | 450 °F | 232 °C |
| Oli de segó d'arròs | | 490 °F | 254 °C |
| Oli de càrtam | Sense refinar | 225 °F | 107 °C |
| | Semirefinat | 320 °F | 160 °C |
| | Refinat | 450 °F | 232 °C |
| | | 510 °F | 266 °C |
| Oli de sèsam | Sense refinar | 350 °F | 177 °C |
| | | 410 °F | 210 °C |
| | Semirefinat | 450 °F | 232 °C |
| Oli de soia | Sense refinar | 320 °F | 160 °C |
| | Semirefinat | 350 °F | 177 °C |
| | Refinat | 450 °F | 232 °C |
| Oli de gira-sol | Sense refinar | 225 °F | 107 °C |
| | Semirefinat | 450 °F | 232 °C |
| Alt en oleic oli de gira-sol | Sense refinar | 320 °F | 160 °C |
| | Refinat | 450 °F | 232 °C |
| Oli de te | | 485 °F | 252 °C |
| Mantega vegetal (vegetable shortening) | | 360 °F | 182 °C |
| Oli de nou de noguer | Sense refinar | 320 °F | 160 °C |
| | Semirefinat | 400 °F | 204 °C |

## Referències

* ↑ Pérez Conesa El libro del saber culinario 2009 Editorial= Alianza Editorial isbn= 978-84-206-8784-1

## Enllaços externs

* Quin oli escullo? Arxivat 2010-12-29 a Wayback Machine.
* Punt de fumeig per a diversos olis - llista de Pf * Bons menjars: Cuinant am diversos olis Arxivat 2016-03-03 a Wayback Machine.
* The Instituto Culinario de América. The New Professional Chef. 6th edition. John Wiley & Sons, 1996.
# Ramon Casals i Basart

Ramon Casals i Basart (Can Cabasses, Parets del Vallès, 1908) va ser un polític català.

## Biografia

De professió flequer va anar a viure al carrer Sant Antoni, a la casa i al forn de pa se'l va còneixer Can Forner, on a més de pa venia queviures. Amb l'esclat de la guerra fugí a França amb Eduard Manau i Diví i Joan Anfruns, i tornà a Parets amb l'entrada de les tropes franquistes, amb les quals va combatre. Membre de FET y de las JONS, va ser alcalde de Parets del Vallès des del 1940 fins al 1943. Una de les primeres mesures que adoptà fou el nomenament de dos guardes municipals, a causa del pillatge continuat de cases i camps que hi havia a la població. També va decidir la prolongació del carrer Generalísimo Franco (avui carrer Barcelona), l'any 1941.
Aquest mateix any inicià l'ampliació de la plaça del Caudillo (plaça de la Vila), tot aprofitant la reconstrucció de l'església de Sant Esteve, que havia estat cremada durant la guerra, i per a la qual cosa va expropiar part dels terrenys confiscats a la cooperativa La Progressiva. Els anys 1941 i 1942, durant uns quants mesos, va haver de ser substituït per Josep Flaquer i Manau, per problemes de salut.
Com a alcalde, va ser cap local del Consejo Local del Movimiento, i, més tard, delegat local de propaganda. Com a membre del Consejo Local del Movimiento, va ser delegat d'excombatents des de 1953. Va ser proposat per formar part de les esquadres de la Guardia de Franco a la localitat. Consta com un dels pocs integrants per als quals se sol·licità llicència d'armes. Es va casar amb Magdalena, germana d'Eduard Manau i Diví, que fou el següent alcalde de la població. Va participar en associacions lligades al teatre local. Ja de gran marxà a viure a Granollers.

## Referències

* ↑ «CASALS I BASART, RAMON». Museu de Granollers. [Consulta: 24 agost 2017].
# Manjacaze

Manjacaze és un municipi de Moçambic, situat a la província de Gaza. En 2007 comptava amb una població de 10.317 habitants. És la capital del districte de Manjacaze i està connectat al port de Xai-Xai pel ferrocarril de Gaza.

## Història

Capital de l'Estat de Gaza va ser fundat per Soshangane (també conegut com a Manicusse, 1821-1858) com a resultat del Mfecane, un gran conflicte desencadenat entre els zulus a conseqüència de l'assassinat de Shaka en 1828, que va culminar amb la invasió de grans àrees d'Àfrica Austral per exèrcits Nguni. L'imperi de Gaza, en el seu apogeu, abastava tota l'àrea costanera entre els rius Zambezi i Maputo.
El primer president del Consell Municipal de Manjacaze fou Casimiro João Mondlane, elegit en 1998, reelegit en 2003 i succeït per Maria Helena Langa, elegida pel càrrec en 2008. Els dos presidents representaven al Frelimo.

## Notables habitants

* Paulina Chiziane, escriptora
* Eduardo Mondlane, President del FRELIMO, 1962-1969
* Gabriel Estavao Monjane, l'home més alt d'Àfrica (llista dels homes més alts del món)
* Paulo Mandlate, bisbe de Tete.

## Referències

* ↑ «Instituto Nacional de Estatística». Arxivat de l'original el 2007-12-19. [Consulta: 19 desembre 2007].
* ↑ RESUMO DO PROCESSO DE VOTAÇÃO
* ↑ Os resultados oficiais das eleições autárquicas de 19 de Novembro de 2008
# DjVu

DjVu (pronunciat déjà vu) és un format de fitxer d'ordinador dissenyat principalment per a emmagatzemar imatges escanejades. Es caracteritza per incorporar avançades tecnologies com ara separació de capes d'imatges, càrrega progressiva, codificació aritmètica i compressió sense pèrdua per a imatges bitonals (dos colors), permetent que imatges d'alta qualitat s'emmagatzemin en un mínim d'espai.
La càrrega (o descàrrega) progressiva fa al format ideal per a imatges servides des d'Internet. DjVu ha estat promogut com una alternativa al PDF, i en l'actualitat supera a aquest format en la majoria dels documents escanejats. Això l'ha dut a ser àmpliament utilitzat en la distribució de llibres de matemàtiques en les xarxes d'intercanvi de fitxers (Emule, BitTorrent, etc.). Igual que PDF, DjVu pot contenir una capa de text obtinguda mitjançant un procés d'OCR (Optical Character Recognition), fent fàcil les operacions de copiat i enganxat en altres documents.
La tecnologia de DjVu va ser originàriament desenvolupada per Yann Li Cun, Léon Bottou, Patrick Haffner i Paul G. Howard en els laboratoris de AT&T en 1996. DjVu és un format de fitxer obert. Les especificacions del format i el codi font de la biblioteca de referència estan publicades i es troben disponibles. La propietat dels drets per al desenvolupament comercial del programari de codificació ha sigut transferit a distintes companyies a través dels anys, incloent AT&T i LizardTech. Els autors originals mantenen una implementació GPL anomenada DjVuLibre.
L'any 2002 el format DjVu va ser triat per Internet Archive com el format amb el qual el seu projecte "Million Book Project" proporciona llibres escanejats de domini públic de forma online (conjuntament amb TIFF i PDF).

## Comparació amb PDF

La principal diferència entre DjVu i PDF és que el primer és un format de gràfics rasteritzats, en tant que el segon és un format de gràfics vectorials. Això implica les conseqüències següents:
* Els documents escanejats en format DjVu (.djvu) són més petits que els PDF (.pdf).
* La resolució màxima d'un arxiu DjVu està prefixada (s'especifica en crear-lo). En canvi, un arxiu PDF pot ampliar-se o reduir-se arbitràriament, sempre que la imatge font estigui en format vectorial (no ho són així les imatges escanejades), sense perdre la seva qualitat.
* Els caràcters d'un arxiu DjVu són imatges, no fa servir fonts tipogràfiques. PDF sí que utilitza fonts, que poden no venir empaquetades dins de l'arxiu, per la qual cosa si no es troben en el sistema, s'utilitza una altra que sí que estiga disponible.
El format PDF proporciona diferents maneres d'incloure i presentar imatges rasteritzades, que sovint s'utilitzen per a crear arxius amb documents escanejats. Aquests arxius tenen les mateixes limitacions que els arxius DjVu.

## Enllaços externs

* Una implementació Open Source de DjVu Arxivat 2006-03-15 a Wayback Machine. (anglès)
* DjVuZone.org Col·lecció de recursos no comercials sobre DjVu (anglès)
* Convertidor DjVu PDF amb diverses opcions de compressió (anglès)
# Covadonga Peremarch Palomares

Covadonga Peremarch Palomares (Alacant, 25 de desembre de 1990) és una sociòloga, especialista en igualdad de gènere. Activista feminista i política valenciana, diputada a les Corts Valencianes en la IX legislatura.
És llicenciada en sociologia per la Universitat d'Alacant i cursant un màster en Gènere i igualtat en l'àmbit públic i privat per la Universitat Jaume I de Castelló.
Des de 2013 ha treballat com a monitora en tallers d'igualtat i prevenció de violència de gènere i drets humans en centres d'ensenyament secundari de la província d'Alacant. Membre de Podem, és consellera ciutadana de participació d'aquest partit a Alacant i fou escollida diputada a les eleccions a les Corts Valencianes de 2015.
El gener de 2016, Podem, la va acusar sense proves de participar en irregularitats en les primàries internes d'Alacant celebrades un any abans. Peremarch va optar per no lliurar l'acta de diputada, i actuar com a diputada no adscrita. Membre durant la legislatura de la Comissió d'Igualtat i Politiques LGTB.

## Referències

* 1 2 «Ficha del diputado/a | Corts Valencianes». [Consulta: 23 octubre 2020].
* ↑ «La diputada alicantina inhabilitada por Podemos se niega a dimitir». El País, 12-01-2016. [Consulta: 12 gener 2016]. (castellà)
# Xeración dos 80

Xeración dos 80 és una generació de poetes gallecs sorgida amb la democràcia. Se la denomina "dels vuitanta" perquè els nous autors van publicar els primers poemaris entorn d'aquests anys, tot i que alguns es formaren en els anys immediatament anteriors.
La crítica destaca, entre d'altres, Román Raña Lama, Xavier Rodríguez Baixeras, Darío Xohán Cabana, Xosé María Álvarez Cáccamo, Claudio Rodríguez Fer, Miguel-Anxo Fernán-Vello, Ramiro Fonte, Manuel Forcadela, Luis González Tosar, Pilar Pallarés, Manuel Rivas i Xulio López Valcárcel. Aquesta ambiciosa promoció va trencar amb el realisme social i potencià la renovació del llenguatge, el rigor en la construcció formal i una nova amplitud de la dimensió universalista de la poesia gallega (culturalisme, intertextualitat...).

## Referències

* ↑ «A Xeración dos 80. Terra e Tempo» (en gallec). [Consulta: 13 juliol 2019].
* ↑ «A cultura perde a Ramiro Fonte, unha icona da Xeración dos 80». Arxivat de l'original el 2019-07-13. [Consulta: 13 juliol 2019].
* ↑ «Autores vivos que cambiaron a literatura galega» (en gallec), 12-03-2014. [Consulta: 13 juliol 2019].
* ↑ País, Ediciones El «Fallece con 51 años el poeta Ramiro Fonte, una de las voces de la Xeración dos 80» (en castellà). El País [Madrid], 12-10-2008. ISSN: 1134-6582.
* ↑ Lugo, El Progreso de. «Los poetas de la Xeración dos 80 atrajeron a más de cien personas a Riotorto» (en castellà), 26-09-2010. [Consulta: 13 juliol 2019].
# Línia evolutiva de Gligar

Aquesta línia evolutiva de Pokémon inclou Gligar i Gliscor.

## Gligar

Gligar és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus terra i tipus volador i evoluciona a Gliscor.

## Gliscor

Gliscor és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus terra i tipus volador i evoluciona de Gligar.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Gligar a Bulbapedia (anglès)
* Gliscor a Bulbapedia (anglès)
Espècies de Pokémon :
# Lonay

Lonay és un municipi del cantó suís del Vaud, situat al districte de Morges.
Fins al 31 de desembre de 2007 la comuna formà part del cercle d'Ecublens.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].

## Enllaços externs

* Lloc web oficial (francès)
# Malaltia de Legg-Calvé-Perthes

La malaltia de Legg-Calvé-Perthes (o, senzillament, malaltia de Perthes), és un trastorn de maluc infantil iniciat per una interrupció del flux sanguini al cap del fèmur. A causa de la manca de flux sanguini, l'os mor (osteonecrosi o necrosi avascular) i deixa de créixer. Amb el pas del temps, la curació es produeix mitjançant nous vasos sanguinis que infiltren l'os mort i que l'eliminen, la qual cosa provoca una pèrdua de massa òssia i un debilitament del cap femoral que condueix a una coxa plana.
La malaltia es troba més freqüentment en nens d'entre 4 i 8 anys, però pot ocórrer en nens d'entre 2 i 15 anys. Pot produir una deformitat permanent del cap femoral, que augmenta el risc de desenvolupar artrosi en adults. El Perthes és una forma d'osteocondritis que afecta només el maluc. En un Perthes bilateral, que significa que els dos malucs estan afectats, sempre s'ha d'investigar per descartar una displàsia epifisària múltiple.